CELEX: 32004D0663
Language: sk
Date: 2004-09-20 00:00:00
Title: 2004/663/ES: Rozhodnutie Komisie z 20. septembra 2004, ktorým sa mení a dopĺňa rozhodnutie 97/464/ES o postupe preukazovania zhody stavebných výrobkov podľa článku 20 ods. 2 smernice Rady 89/106/EHS, týkajúce sa výrobkov pre kanalizáciu (techniku odpadových vôd) (oznámené pod číslom K(2004) 3488)(Text s významom pre EHP)

29.9.2004   
            
            
               SK
            
            
               Úradný vestník Európskej únie
            
            
               L 302/6
            
         ROZHODNUTIE KOMISIE
   z 20. septembra 2004,
   ktorým sa mení a dopĺňa rozhodnutie 97/464/ES o postupe preukazovania zhody stavebných výrobkov podľa článku 20 ods. 2 smernice Rady 89/106/EHS, týkajúce sa výrobkov pre kanalizáciu (techniku odpadových vôd)
   (oznámené pod číslom K(2004) 3488)
   (Text s významom pre EHP)
   (2004/663/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení členských štátov, vzťahujúcich sa na stavebné výrobky (1), zmenenú a doplnenú nariadením Európskeho parlamentu a Rady (ES) č. 1882/2003 (2), a najmä na jej článok 13 ods. 4,
   keďže:
   
               (1)
            
            
               Komisia už prijala rozhodnutie 97/464/ES z 27. júna 1997 o preukazovaní zhody stavebných výrobkov podľa článku 20 ods. 2 smernice 89/106/EHS, týkajúce sa výrobkov pre kanalizáciu (techniku odpadových vôd) (3).
            
         
               (2)
            
            
               Článok 13 ods. 2 smernice 89/106/EHS stanovuje, že zhoda má byť zavedená v súlade s prílohou III k tejto smernici.Preto pri určovaní postupu preukazovania zhody podľa článku 13 ods. 4 nie je potrebné odkazovať na článok 13 ods. 3 písm. a) a b). Text rozhodnutia 97/464/ES by sa mal zrušením tohto odkazu zjednodušiť.
            
         
               (3)
            
            
               Na základe kontroly skupín výrobkov pre kanalizáciu (techniku odpadových vôd) a vzhľadom na potrebu prispôsobiť právne predpisy členských krajín v oblasti reakcie na oheň bude potrebné pridať postupy preukazovania zhody, pokiaľ ide o reakciu na oheň.
            
         
               (4)
            
            
               Na základe kontroly skupiny výrobkov označenej ako „Výrobky pre kanalizáciu (techniku odpadových vôd) mimo budov (3/3)“ musí byť zaistený vyšší stupeň bezpečnosti krytov vstupných šácht a vtokových mreží dažďových vpustov v dopravných a peších zónach.
            
         
               (5)
            
            
               Rozhodnutie 97/464/ES by sa z tohto dôvodu malo príslušným spôsobom zmeniť a doplniť.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre stavebníctvo,
            
         PRIJALA TOTO ROZHODNUTIE:
   Článok 1
   Rozhodnutie 97/464/ES sa mení a dopĺňa takto:
   
               1.
            
            
               Článok 1 sa nahrádza takto:
               „Článok 1
               1.   Zhoda výrobkov uvedených v prílohe I sa bude preukazovať použitím postupov uvedených v prílohe II.
               2.   V prípade, že výrobky, na ktoré sa odkazuje v odseku 1, navyše podliehajú nariadeniam týkajúcim sa reakcie na oheň, ich zhoda, pokiaľ ide o reakciu na oheň, sa musí preukazovať použitím postupov stanovených v prílohe III.“.
            
         
               2.
            
            
               Prílohy sú zmenené a doplnené v súlade s prílohou k tomuto rozhodnutiu.
            
         Článok 2
   Toto rozhodnutie je adresované členským štátom.
   
      V Bruseli 20. septembra 2004
      
         
            Za Komisiu
         
         Olli REHN
         
            člen Komisie
         
      
   
   
      (1)  Ú. v. ES L 40, 11.2.1989, s. 12.
   
      (2)  Ú. v. EÚ L 284, 31.10.2003, s. 1.
   
      (3)  Ú. v. ES L 198, 25.7.1997, s. 33.
   
      PRÍLOHA
      Prílohy sa menia a dopĺňajú takto:
      
                  1.
               
               
                  V prílohe II sa tabuľka pre skupinu výrobkov „Výrobky pre kanalizáciu (techniku odpadových vôd) mimo budov (3/3)“ nahrádza nasledujúcou tabuľkou:
                  
                              „Výrobky
                           
                           
                              Účel použitia
                           
                           
                              Stupne alebo triedy
                           
                           
                              Systémy preukazovania zhody
                           
                        
                              Vstupné šachty a revízne komory
                              Železné stúpadlá, rebríky a držadlá vstupných šácht a revíznych komôr
                           
                           
                              Použitie na vozovkách, parkoviskách, spevnených krajniciach a mimo budov
                           
                           
                               
                           
                           
                              4 (1)
                              
                           
                        
                              Odlučovače
                           
                           
                              na odpadovú vodu alebo splašky z budov a stavenísk vrátane ciest
                           
                           
                               
                           
                           
                              4 (1)
                              
                           
                        
                              Kryty vstupných šácht a vtokové mreže dažďových vpustov
                           
                           
                              na použitie v peších a dopravných zónach
                           
                           
                               
                           
                           
                              1 (2)
                              
                           
                        
            
                  2.
               
               
                  Pridáva sa nasledujúca príloha III:
                  
                     „PRÍLOHA III
                     SKUPINY VÝROBKOV
                     Výrobky pre kanalizáciu (techniku odpadových vôd) v budovách
                     Výrobky pre kanalizáciu (techniku odpadových vôd) mimo budov
                     Systémy preukazovania zhody z hľadiska reakcie na oheň
                     Pre výrobky a na účely použitia, ktoré sú uvedené nižšie, sa požaduje, aby Európsky výbor pre normalizáciu (CEN) alebo Európsky výbor pre normalizáciu v oblasti elektrotechniky (Cenelec) v príslušných harmonizovaných normách špecifikoval nasledujúce systémy preukazovania zhody z hľadiska reakcie na oheň:
                     
                                 Výrobky
                              
                              
                                 Účel použitia
                              
                              
                                 Stupne alebo triedy
                                 (Reakcia na oheň)
                              
                              
                                 Systémy preukazovania zhody
                              
                           
                                 Zariadenia na zamedzenie spätného toku (spätné klapky): zavzdušňovacie ventily vetracích potrubí
                              
                              
                                 Na všetky účely použitia v prípade, že podlieha predpisom o reakcii na oheň
                              
                              
                                 A1 (3), A2 (3), B (3), C (3)
                                 
                              
                              
                                 1
                              
                           
                                 Vybavenie čerpacích staníc odpadových vôd a zdvíhacích zariadení kvapalných odpadov
                              
                              
                                  
                              
                              
                                 A1 (4), A2 (4), B (4), C (4), D, E
                              
                              
                                 3
                              
                           
                                 Vybavenie a základné súčasti čistiarní odpadových vôd a miestnych čistiacich zariadení – septikov
                              
                              
                                  
                              
                              
                                 (A1 až E) (5), F
                              
                              
                                 4
                              
                           
                                 Prefabrikované odvodňovacie kanály
                              
                              
                                  
                              
                              
                                  
                              
                              
                                  
                              
                           
                                 Vstupné šachty a revízne komory
                              
                              
                                  
                              
                              
                                  
                              
                              
                                  
                              
                           
                                 Železné stúpadlá, rebríky a držadlá vstupných šácht a revíznych komôr
                              
                              
                                  
                              
                              
                                  
                              
                              
                                  
                              
                           
                                 Odlučovače
                              
                              
                                  
                              
                              
                                  
                              
                              
                                  
                              
                           
                                 Kryty vstupných šácht a vtokové mreže dažďových vpustov
                              
                              
                                  
                              
                              
                                  
                              
                              
                                  
                              
                           
                                 Systém 1: Pozri prílohu III bod 2 i) smernice 89/106/EHS bez vykonania overovacích testov vzoriek.
                                 Systém 3: Pozri prílohu III bod 2 ii) smernice 89/106/EHS, druhá možnosť.
                                 Systém 4: Pozri prílohu III bod 2 ii) smernice 89/106/EHS, tretia možnosť.
                              
                           Špecifikácia systému by mala byť taká, aby mohol byť zavedený aj tam, kde sa pre určitú vlastnosť nemusí stanoviť ukazovateľ úžitkovej vlastnosti, pretože aspoň jeden členský štát nemá žiadnu právnu požiadavku na takúto vlastnosť (pozri článok 2 ods. 1 smernice 89/106/EHS a tam, kde je to vhodné, ustanovenie 1.2.3 interpretačných dokumentov). V takýchto prípadoch overovanie takejto vlastnosti nesmie byť výrobcovi uložené, pokiaľ si neželá deklarovať úžitkovú vlastnosť výrobku z tohto hľadiska.“
                  
               
            
         (1)  Systém 4: Pozri prílohu III bod 2 ii) smernice 89/106/EHS, tretia možnosť.
      
         (2)  Systém 1: Pozri prílohu III bod 2 i) smernice 89/106/EHS.“.
      
         (3)  Výrobky alebo materiály, pri ktorých má presne identifikovateľná fáza v procese výroby za následok zlepšenie klasifikácie pri reakcii na oheň (napr. retardér horenia alebo obmedzenie organického materiálu).
      
         (4)  Výrobky alebo materiály, ktorých sa netýka poznámka pod čiarou označená ().
      
         (5)  Výrobky alebo materiály, pri ktorých sa skúška reakcie na oheň nevyžaduje (napr. výrobky alebo materiály zaradené do triedy A 1 na základe doplneného a zmeneného rozhodnutia 96/603/ES).